P6_TA(2005)0087

Harmadik országokból érkező kutatók: befogadási eljárás *

Az Európai Parlament jogalkotási állásfoglalása a tudományos kutatás céljával érkező, harmadik országbeli állampolgárok esetében alkalmazandó különleges befogadási eljárásról szóló tanácsi irányelvre irányuló javaslatról (COM(2004)0178 — C6-0011/2004 — 2004/0061(CNS))

(Konzultációs eljárás)

Az Európai Parlament,

- tekintettel a Bizottság javaslatára (COM(2004)0178) [1],

- tekintettel az EK-Szerződés 63. cikkének 3. a) és 4. pontjára,

- tekintettel az EK-Szerződés 67. cikkére, amelynek értelmében a Tanács konzultált a Parlamenttel (C6-0011/2004),

- tekintettel eljárási szabályzata 51. cikkére,

- tekintettel az Állampolgári Jogi, Bel- és Igazságügyi Bizottság jelentésére, valamint az Ipari, Kutatási és Energiaügyi Bizottság véleményére (A6-0054/2005),

1. jóváhagyja a Bizottság módosított javaslatát;

2. felkéri a Bizottságot, hogy ennek megfelelően módosítsa javaslatát az EK-Szerződés 250. cikkének (2) bekezdése alapján;

3. felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot, hogy konzultáljon ismét a Parlamenttel, ha a Bizottság javaslatát érdemben módosítani kívánja;

5. utasítja elnökét, hogy továbbítsa a Parlament álláspontját a Tanácsnak és a Bizottságnak.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

1. módosítás

(4) preambulumbekezdés

(4) A barcelonai Európai Tanács által meghatározott célok szerint a kutatásba történő beruházások összegének a bruttó nemzeti termék 3%-ának kell megfelelnie, és e cél eléréséhez a Közösségnek a becslések szerint mintegy 700000 kutatóval kell rendelkeznie. E cél megvalósításához számos, egymással összefüggő intézkedés szükséges, úgymint a tudományos pálya vonzóvá tétele a fiatalok számára, a képzés és a mobilitás lehetőségeinek növelése a kutatásban, a kutatók szakmai érvényesülési kilátásainak javítása a Közösségben és a Közösség nagyobb mértékű megnyitása a kutatási céllal esetlegesen befogadható, harmadik országbeli állampolgárságú személyek előtt. | (4) A barcelonai Európai Tanács által meghatározott célok szerint a kutatásba történő beruházások összegének 2010-ig a bruttó nemzeti termék 3%-ának kell megfelelnie, és e cél eléréséhez a Közösségnek a becslések szerint mintegy 700000 kutatóval kell rendelkeznie. E cél megvalósításához számos, egymással összefüggő intézkedés szükséges, úgymint a tudományos pálya vonzóvá tétele a fiatalok számára, a nők nagyobb részvételének elősegítése a tudományos kutatásban, a képzés és a mobilitás lehetőségeinek növelése a kutatásban, a kutatók szakmai érvényesülési kilátásainak javítása a Közösségben és a Közösség nagyobb mértékű megnyitása a kutatási céllal esetlegesen befogadható, harmadik országbeli állampolgárságú személyek előtt. |

2. módosítás

(5) preambulumbekezdés

(5) Ezen irányelv célja, hogy e célok eléréséhez hozzájáruljon, támogatva a kutatási céllal érkező három hónapnál hosszabb időre érkező, harmadik országbeli állampolgárok befogadását és mobilitását, világszerte vonzóbbá téve ezáltal a Közösséget a kutatók körében, és világszinten javítva a különböző kutatási térületeken rendelkezésére álló lehetőségeket. | (5) Ezen irányelv célja, hogy e célok eléréséhez hozzájáruljon, támogatva a kutatási céllal érkező három hónapnál hosszabb időre érkező, harmadik országbeli állampolgárok befogadását és mobilitását, világszerte - de különösen a legképzettebb kutatók számára - vonzóbbá téve ezáltal a Közösséget a kutatók körében, és világszinten javítva a különböző kutatási térületeken rendelkezésére álló lehetőségeket. |

3. módosítás

(12) preambulumbekezdés

(12) Nagyon fontos támogatni a kutatók mobilitását, ami - az egész világ szintjén - a partnerkapcsolatok és a kutatási hálózatok fejlesztésének és értékesebbé tételének egyik eszköze. | (12) Nagyon fontos támogatni a kutatási céllal az Európai Unióba befogadott, harmadik országbeli állampolgársággal rendelkező személyek mobilitását, ami - az egész világ szintjén - a partnerkapcsolatok és a kutatási hálózatok fejlesztésének és értékesebbé tételének, valamint az Európai Kutatási Térség (EKT) szerepe megszilárdításának egyik eszköze. |

4. módosítás

(12a) preambulumbekezdés (új)

| (12a) Mivel a családegyesítés a kutatók mobilitásának egyik alapvető feltétele, sőt előfeltétele, meg kell könnyíteni családtagjaik beutazását családi egységének fenntartása érdekében. |

32. módosítás

(12b) preambulumbekezdés (új)

| (12b) A kutatók családtagjainak tehát ugyanolyan feltételek mellett kell lehetővé tenni, hogy csatlakozzanak a kutatókhoz, mint amelyekről az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról szóló, 2004. április 29-i 2004/38/EK európai parlamenti és tanácsi irányelv [2] rendelkezik. |

5. módosítás

(14a) preambulumbekezdés (új)

| (14a) Tekintetbe véve, hogy egyes európai uniós polgárok számára a munkavállalás a jelenlegi átmeneti időszakok alatt korlátozott, meg kell könnyíteni az Európai Unió másik tagállamába kutatás céljával érkező kutatók számára az ezen korlátozások alóli mentesülést. |

6. módosítás

1. cikk

Az irányelv meghatározza a harmadik országbeli állampolgárságú kutatók három hónapnál hosszabb időtartamra történő befogadásának feltételeit egy tagállamban, amennyiben ezen kutatók egy kutatási projekt teljesítésének keretében egy, a fogadásukat biztosító kutatási intézménnyel megállapodást kötöttek. | Ez az irányelv meghatározza a harmadik országbeli állampolgárságú kutatók három hónapnál hosszabb időtartamra az Európai Unióban történő befogadásának feltételeit, amennyiben ezen kutatók egy kutatási projekt teljesítésének keretében egy vagy több engedélyezett kutatási intézménnyel egy vagy több tagállamban megállapodásokat kötöttek. |

7. módosítás

2. cikk b) pont

b)"kutató": felsőfokú végzettséggel (mesterfokozattal, vagy annak megfelelő végzettséggel) rendelkező, harmadik országbeli állampolgár, akit az Európai Unió egyik tagállamának területén egy kutatási intézmény mellett egy kutatási projekt végrehajtása céljából befogadtak; | b)"kutató": felsőoktatási végzettséggel (legalább mesterfokozattal, vagy annak megfelelő végzettséggel) rendelkező, harmadik országbeli állampolgár, akit az Európai Unió egyik tagállamának területén egy kutatási intézmény mellett egy kutatási projekt végrehajtása céljából befogadtak; |

8. módosítás

4. cikk (2) bekezdés (1a) albekezdés (új)

| A kutatási intézmény számára megadott engedély öt évig érvényes és meghosszabbítható. A tagállamok hosszabb időtartamra szóló engedélyt is kibocsáthatnak. Az elutasított kutatási intézmények számára részletes indokolást kell szolgáltatni a kérelem elutasítására vonatkozóan. |

9. módosítás

4. cikk (3) bekezdés

(3) A tagállamok korlátozás nélküli időszakra adják meg az engedélyt azon állami vagy magánintézmények számára, amelyek fő tevékenysége kutatások végzése, valamint a tagállamok jogszabályai vagy államigazgatási gyakorlata értelmében vett felsőoktatási intézmények számára. | (3) A tagállamok a nemzeti jogszabályaiknak megfelelően írásbeli kötelezettségvállalást igényelhetnek a kutatási intézmény részéről, amely előírja, hogy amennyiben a kutató illegálisan az adott tagállam területén marad, ezen intézmény viseli azokat a tartózkodási, egészségügyi és hazautaztatási költségeket, amelyeket az illető számára közpénzekből kell finanszírozni. A kutatási intézmény pénzügyi felelőssége legkésőbb a fogadási megállapodás lejártát követő hat hónap múlva megszűnik. |

10. módosítás

4. cikk (4) bekezdés

(4) A tagállamok korlátozás nélküli időszakra adják meg az engedélyt azon állami szervezetek számára, amelyek a fő tevékenységükhöz kapcsolódó kiegészítő kutatási tevékenységet végeznek. | törölve |

11. módosítás

4. cikk (5) bekezdés

(5) A tagállamok ötéves időszakra szóló, meghosszabbítható engedélyt adnak meg azon magán szervezetek számára, amelyek szociális feladatuk ellátásához kapcsolódó kiegészítő kutatási tevékenységet végeznek. | törölve |

12. módosítás

4. cikk (6) bekezdés

(6) Az engedély megadására irányuló kérelem benyújtása során a kutatási intézmény a fogadó tagállammal szemben kötelezettséget vállal, hogy fedezi a kutatók tartózkodási, egészségügyi és hazautaztatási költségeit, a kutatókat fogadja és kiállítja számukra az 5. cikk (3) bekezdésében említett igazolást. A kutatási intézet felelőssége kiterjed a fogadási megállapodásnak az 5. cikk értelmében vett lejárati napját követő évre, illetve azon napot követően, amelyen a szervezet értesítést küldött a tagállam számára arra vonatkozóan, hogy váratlan esemény következtében a megállapodás az 5. cikk (4) bekezdésének megfelelően nem teljesíthető, mindaddig, amíg a kutató ez Európai Unió területét el nem hagyta. | törölve |

13. módosítás

4. cikk (7) bekezdés

(7) A fogadási megállapodás dátumának lejárta utáni két hónapon belül a kutatási intézmény igazolja a tagállam erre a célra kijelölt hatóságánál, hogy a munkát minden olyan kutatási projekt tekintetében elvégezték, amelyre vonatkozóan a fogadási megállapodást az 5. cikk értelmében aláírták. | (7) A tagállamok rendelkezhetnek arról, hogy a fogadási megállapodás dátumának lejárta utáni két hónapon belül a kutatási intézmény igazolja a tagállam által erre a célra kijelölt illetékes hatóságainál, hogy a munkát minden olyan kutatási projekt tekintetében elvégezték, amelyre vonatkozóan a fogadási megállapodást az 5. cikk értelmében aláírták. |

14. módosítás

4. cikk (9) bekezdés

(9) A tagállam megtagadhatja az engedély meghosszabbítását, illetve visszavonhatja az engedélyt a kutatási intézménytől, amely már nem teljesíti a (2)-(7) bekezdésekben előírt feltételeket, vagy amely a 8. cikk (1) bekezdésének hatálya alá eső harmadik ország állampolgárával írt alá fogadási megállapodást. Amennyiben az engedélyt megtagadták, visszavonták vagy a 8. cikk alapján nem hosszabbították meg, úgy az érintett szervezet a visszavonásról vagy a meghosszabbítás megtagadásáról szóló határozat kihirdetésének napjától számított öt éven belül nem folyamodhat újabb engedélyért. | (9) A tagállam megtagadhatja az engedély meghosszabbítását, illetve visszavonhatja az engedélyt a kutatási intézménytől, amely már nem teljesíti a (2)-(7) bekezdésekben előírt feltételeket, vagy amely a 8. cikk (1) bekezdésének hatálya alá eső harmadik ország állampolgárával írt alá fogadási megállapodást. Amennyiben az engedélyt megtagadták, visszavonták vagy a 8. cikk alapján nem hosszabbították meg, úgy az érintett szervezet a visszavonásról vagy a meghosszabbítás megtagadásáról szóló határozat kihirdetésének napjától számított öt éven belül nem folyamodhat újabb engedélyért. A kutatási intézmények nem tehetők felelőssé a 6. cikk a) és d) pontjában meghatározott feltételek megsértéséért, kivéve, ha a kutató által elkövetett jogellenes cselekményekben való közreműködésük alapos gyanúja fennáll. |

16. módosítás

7. cikk

A tagállamok tartózkodási engedélyt állítanak ki, egyéves vagy azt meghaladó időtartamra, és ezt az engedélyt az 5. és 6. cikkben előírt feltételek folyamatos fennállása esetén évről évre meghosszabbítják. Amennyiben a kutatási tevékenység egy évnél rövidebb ideig tart, a tartózkodási engedélyt az ezen tevékenység időtartamával megegyező időtartamra bocsátják ki. | A tagállamok tartózkodási engedélyt állítanak ki, a fogadási megállapodás időtartamával megegyező időtartamra. Az érintett személy kérelmére ez az időtartam harminc nappal meghosszabbítható. |

17. módosítás

7a. cikk (új)

| 7a. cikk Családtagok (1)A tagállamok engedélyezik a kutató családtagjainak beutazását és tartózkodását.(2)Családtagok:a)a házastárs;b)a harmadik országbeli állampolgárságú kutató olyan élettársa, akivel a kutató élettársi szerződést kötött, ha a fogadó tagállam joga szerint az élettársi szerződés egyenértékű a házassággal, és teljesülnek a fogadó tagállam vonatkozó jogszabályi rendelkezéseiben foglalt feltételek;c)a kutatónak és házastársának, illetve b) értelmében vett élettársának 21 év alatti egyenes ágú leszármazottai, illetve a kutató, házastárs vagy élettárs jogán jogosultak;d)a kutatónak és házastársának, illetve b) értelmében vett élettársának egyenes ágú felmenői, akik ezek jogán jogosultak;A fogadó tagállam ennél legkedvezőbb feltételeket is alkalmazhat. |

18. módosítás

8. cikk (2) bekezdés

(2) A tagállamok visszavonhatják a tartózkodási engedélyt vagy megtagadhatják annak meghosszabbítását közrendre, közbiztonsági vagy közegészségügyi okokra hivatkozva. Ha ilyen döntésre kerül sor, a tagállamnak figyelembe kell vennie a közrend vagy közbiztonság érintett személy általi megsértésének súlyosságát vagy annak természetét, vagy a veszélyt, amelyet az illető személy jelent. Az érintett tagállam illetékes hatósága nem akadályozhatja meg a tartózkodási engedély megújítását, nem vonhatja vissza az engedélyt, illetve nem távolíthatja el annak birtokosát az ország területéről olyan betegség vagy fogyatékosság indokával, amelyet a személy a tartózkodási engedély kiadása után szenvedett el. | (2) A tagállamok visszavonhatják a tartózkodási engedélyt vagy megtagadhatják annak meghosszabbítását közbiztonságra vagy közegészségügyi okokra hivatkozva. Ha ilyen döntésre sor kerül, a tagállamnak figyelembe kell vennie a közbiztonság vagy közegészségügy érintett személy általi megsértésének súlyosságát vagy annak természetét, vagy a veszélyt, amelyet az illető személy jelent. Az érintett tagállam illetékes hatósága nem akadályozhatja meg a tartózkodási engedély megújítását, nem vonhatja vissza az engedélyt, illetve nem távolíthatja el annak birtokosát az ország területéről olyan betegség vagy fogyatékosság indokával, amelyet a személy a tartózkodási engedély kiadása után szenvedett el. |

19. módosítás

11. cikk

Az ezen irányelv értelmében befogadott kutatók taníthatnak az adott tagállam jogszabályozai vagy államigazgatási gyakorlata értelmében vett felsőoktatási intézményben, az egyes tagállamok által egy évre meghatározott maximális óraszámban. | Az ezen irányelv értelmében befogadott kutatók a nemzeti jogszabályoknak megfelelően taníthatnak. A tagállamok megszabhatják a naponta vagy évente engedélyezett tanórák maximális számát, ha a tagállam nemzeti jogszabályai ilyen korlátozásról rendelkeznek. |

20. módosítás

13. cikk

(1) Az ezen irányelvnek megfelelően az egyik tagállamban tartózkodási engedéllyel rendelkező kutató ezen engedéllyel, valamint útlevelével vagy annak megfelelő érvényes útiokmánnyal a kutatási projekt egy részét egy másik tagállamban is elvégezheti, amennyiben ez a tagállam nem tekinti úgy, hogy jelenléte veszélyt jelent a közrendre, a közbiztonságra vagy a közegészségügyre. Adott esetben, a kutatások ezen részének elvégzéséhez szükséges időtartam figyelembevételével, egy újabb fogadási megállapodást aláírására kerül sor, amelynek alapján a kutató tartózkodási engedélyt kap a második tagállamtól. | (1) Az ezen irányelvnek megfelelően az egyik tagállamban kutatóként befogadott, harmadik országbeli állampolgár jogában áll a kutatás egy részét egy másik tagállamban elvégezni, az e cikk által megszabott feltételek tiszteletben tartása mellett. |

(2) Az (1) bekezdésben foglaltak nem zárják ki a tagállamok azon lehetőségét, hogy rövid időtartamra szóló vízumkötelezettséget írjanak elő azon harmadik állampolgárságú személyekkel szemben, akik nem élvezik a Schengeni Egyezmény végrehajtási megállapodásának 21. cikkében előírt kölcsönösen egyenrangú kezelés rendszerét. | (2) Amennyiben a kutató egy másik tagállamban három hónapot meg nem haladó időtartam erejéig tartózkodik, a kutatását az első tagállamban kötött fogadási megállapodás alapján végezheti, feltéve hogy a tagállamban ehhez elegendő anyagi forrásokkal rendelkezik, és ezen tagállam nem tekinti úgy, hogy jelenléte veszélyt jelent a közrendre, a közbiztonságra vagy a közegészségügyre. (2a) Amennyiben a kutató egy másik tagállamban három hónapot meghaladó időtartam erejéig tartózkodik, a tagállamok új fogadási megállapodás megkötésére kötelezhetik az érintett tagállamban elvégzendő kutatásra vonatkozóan. Az 5. és 6. cikkben előírt feltételeket azonban a másik tagállam esetében is mindenféleképpen biztosítani kell. (2b) Ha a vonatkozó jogszabályok a helyváltoztatáshoz vízum vagy tartózkodási engedély megszerzését írják elő, akkor ezt a vízumot vagy tartózkodási engedélyt haladéktalanul, a kutatás végrehajtását nem hátráltató időn belül meg kell adni, mindazonáltal elegendő időt hagyva az illetékes hatóságok számára a kérelem megfelelő kezeléséhez. A tagállamok nem követelhetik meg a kutatótól, hogy a vízum vagy a tartózkodási engedély megadására irányuló kérelem benyújtása érdekében elhagyja a területüket. |

21. módosítás

13. cikk (2c) bekezdés (új)

| (2c) A kutató a tartózkodási engedélyének érvényességi időtartama alatt újabb kérelmet nyújthat be fogadási megállapodásra vonatkozóan, ugyanazon vagy egy másik tagállamban. Az újabb kérelmet egyszerűsített eljárás keretében kell elbírálni, amelynek során nem vizsgálják az 5. cikk (2) bekezdésének a) ii. pontjában előírt feltételeket, amennyiben az eredeti kutatási intézmény írásban igazolja, hogy a kutatást az új kérelem benyújtásának időpontjáig kielégítő módon elvégezték. |

22. módosítás

15. cikk (1) bekezdés

(1) A tagállam illetékes hatóságai a vonatkozó nemzeti jogban előírt értesítési eljárásoknak megfelelően legkésőbb a kérelem benyújtásának napját követő 30 napon belülírásban értesítik a kérelmezőt a befogadásra vagy a tartózkodási engedély meghosszabbítására irányuló kérelemre vonatkozó határozataikról. Amennyiben ezen határidő lejártakor még nem született határozat, úgy ennek az illetékes hatóságokra vonatkozó következményeiről a tagállamok nemzeti jogszabályaik útján rendelkeznek. A kérelem bonyolultságával összefüggő, kivételes esetekben a határidő meghosszabbítható. | (1) A tagállam illetékes hatóságai a vonatkozó nemzeti jogban előírt értesítési eljárásoknak megfelelően haladéktalanul, de legkésőbb a kérelem benyújtásának napját követő 30 napon belül írásban értesítik a kérelmezőt a befogadásra vagy a tartózkodási engedély meghosszabbítására irányuló kérelemre vonatkozó határozataikról. Amennyiben ezen határidő lejártakor még nem született határozat, úgy ennek az illetékes hatóságokra vonatkozó következményeiről a tagállamok nemzeti jogszabályaik útján rendelkeznek. A kérelem bonyolultságával összefüggő, kivételes esetekben a határidő meghosszabbítható, de semmilyen esetben sem további 30 napnál hosszabb időre. A kérelmező számára teljes indokolást kell adni a hosszabbításra vonatkozóan. |

23. módosítás

16. cikk (1a) albekezdés (új)

| Ezeket a bírságokat annak a kutatási intézménynek kell fedeznie, amellyel az érintett fél a kutatási szerződést aláírta. |

24. módosítás

18. cikk

Rendszeres jelleggel, és első ízben legkésőbb ... [3]-án, a Bizottság jelentést készít az Európai Parlament és a Tanács számára ezen irányelvnek a tagállamokban történő végrehajtásáról, és adott esetben javaslatot tesz a szükséges módosításokra. A tagállamok ebből a célból a Bizottság rendelkezésére bocsátják az ezen irányelv végrehajtására vonatkozó statisztikai adatokat. | Rendszeres jelleggel, és első ízben ezen irányelv hatálybalépését követően két évvel a Bizottság jelentést készít az Európai Parlament és a Tanács számára ezen irányelvnek a tagállamokban történő végrehajtásáról, valamint az Európai Közösségbe tudományos kutatás céljával érkező, harmadik országbeli állampolgárságú kutatók befogadásának megkönnyítését célzó tanácsi ajánlás, valamint a rövid időszakra szóló, egységesített tartózkodási engedély kibocsátását az Európai Közösségbe tudományos kutatás céljával érkező, harmadik országbeli állampolgárságú kutatók esetében történő megkönnyítéséről szóló európai parlamenti és tanácsi ajánlás által előírt intézkedések végrehajtásának állapotáról, és adott esetben javaslatot tesz ezen irányelv szükséges módosításaira és kiegészítéseire, valamint adott esetben a második ajánlás rendeletté történő esetleges átalakítására. A tagállamok ebből a célból a Bizottság rendelkezésére bocsátják az ezen irányelv végrehajtására vonatkozó statisztikai adatokat. |

[1] A Hivatalos Lapban még nem tették közzé.

[2] HL L 158., 2004.4.30., 77. o.

[3] Ezen irányelv hatálybalépését követően három évvel.

--------------------------------------------------